**Zápisnica č. 05/2018**

z Výkonného výboru Slovenskej kanoistiky – sekcie hladkých vôd

konaného dňa 18.6.2018 v Bratislave

***Prítomní:*** Robert Petriska, Martin Zgančík, Marian Tesárik, Andrej Wiebauer

 Ladislav Belovič, Ľubomír Nebeský

***Prizvaní:*** Boris Bergendi, Filip Petrla

Predseda SK – sekcie hladkých vôd Robert Petriska privítal členov výkonného výboru (VV) otvoril zasadnutie s nižšie uvedeným programom.

**Program:**

1. kontrola úloh
2. správy komisií
3. hodnotenie SP
4. hodnotenie ME seniorov
5. nominácia MEJ/23, Auronzo
6. hodnotenie MR Piešťany - reprezentácia
7. hodnotenie MR Piešťany - organizácia
8. rôzne

**1. Kontrola úloh**

*Usmernenie pre dotácie organizátorom pretekov.*

 Splnenie podmienok organizácie pretekov je sledované, odmeňovanie je nastavené.

 Úloha je splnená.

 Zverejnenie nominačných kritérií na webe – splnené ihneď.

**2. Správy komisií**

*Vzdelávacia komisia*

Školenie trénerov I, II a III triedy - špeciálna časť prebehlo v termíne 12.-13.5.2018 v Dome športu. Zároveň si účastníci napísali aj test zo všeobecnej časti školenia. Test špeciálnej časti školenia sa bude písať počas pretekov Novácka 500. Účastníci musia odovzdať aj záverečné práce.

Komisia vypracuje plán vzdelávania na budúce obdobie.

**3. Hodnotenie SP seniorov**

 P. Petrla zhodnotil Svetové poháre:

 Svetový pohár Szeged – v termíne od 17.-20.5.2018

 Svetový pohár Duisburg – v termíne od 24.-27.5.2018

„Svetové poháre slúžia na reálny obraz, kde sa seniori nachádzajú (disciplíny, jednotlivci) v svetovej kanoistike. SP ukázali, že patríme do svetovej špičky. Kombináciou posádok dosiahli pretekári pekné výsledky. Zlepšenie je potrebné v kanoe, tu máme ešte rezervy, nedokážeme konkurovať svetovej špičke.“

**4. Hodnotenie ME seniorov**

 Hodnotenie Majstrovstiev Európy seniorov je na [www.canoe.sk/aktuality](http://www.canoe.sk/aktuality)

P. Petrla je celkovo spokojný s umiestnením pretekárov. Výborne sa umiestnila K4 (Baláž-Fraňa-Jakubík-Linka) na 1000 m, 2. miesto.

**5.** **Nominácia MEJ, Auronzo (príloha 1 a príloha 2)**

P. Petrla a p. Tesárik predložili Výkonnému výboru nomináciu na Majstrovstvá Európy juniorov a do 23 rokov, Auronzo, Taliansko v termíne od 28.6.-1.7.2018.

Kanoisti nominovaní na ME, si budú hradiť 50% nákladov na svoju účasť na MEJ. Platbu zaslať do 21.6.2018.

P. Zgančík navrhol, aby kanoisti reprezentovali na 100% náklady zväzu.

Hlasovanie výkonného výboru:

 Za: 2, proti: 4, zdržal sa hlasovania: 0

 VV návrh neschválil.

Hlasovanie výkonného výboru – nominácia na MEJ so zapracovanými zmenami, celý tím 37 osôb (z toho 6 osôb realizačný tím a 1 masér):

 Za: 6, proti: 0, zdržal sa hlasovania: 0

**6. Hodnotenie MR Piešťany - reprezentácia**

P. Tesárik zhodnotil MR v Piešťanoch ako vydarené podujatie, na vysokej úrovni, je vstupným testom juniorov a kadetov. Na podujatí štartujú aj Nemci, ktorí mali zároveň aj svoju kvalifikáciu. Reprezentačné družstvo bolo úspešné, 14 zlatých, 31 strieborných a 17 bronzových medailí, najviac za posledné roky. Ubytovanie vynikajúce, dochádzanie na stravu do Hotela Piešťany.

**7. Hodnotenie MR Piešťany - organizácia**

P. Bergendi zhodnotil organizáciu MR 2018. Regaty sa zúčastnilo 18 krajín. Ceny – medaile, poháre a finančné odmeny. Organizácia pretekov, ubytovanie bolo v poriadku, až na ubytovanie v menších penziónoch, kde strava nebola poskytovaná. Strava (raňajky a večere) podávané v hoteloch, obedy a VIP bufet na závodisku. Harmonogram štartov sa dodržiaval. Trať bola dobre pripravená. Počasie bolo výborné.

P. Petriska poďakoval p. Bergendimu a organizačnému tímu za výbornú organizáciu pretekov.

**8. Rôzne**

Olympijske nádeje – Poľský zväz potvrdil, žiadosť Slovenskej kanoistiky. Tento rok budú preteky v Poznani z dôvodu naplánovaných zvýšených obslužných prác výstavby diaľničného obchvatu na Zemníku v termíne pretekov.

Žiadosť TTS o bezplatný prevod majetku – katamaran s podmienkou v prípade potreby zapožičania pre zväzové účely.

VV sa uzniesol na prevode majetku – katamaranov v hodnote 1€ klubom:

Kanoistický klub TTS Trenčín, evidenčné označenie: SK-0-0-01166,

KRK Nováky, evidenčné označenie: SK-0-01167

klubu Kajak-Kanoe Piešťany, evidenčné označenie: SK-0-01168

Hlasovanie výkonného výboru:

 Za: 6, proti: 0, zdržal sa hlasovania: 0

Nasledujúci výkonný výbor sa bude konať dňa 16.7.2018.

V Bratislave, dňa 18.6.2018

Zapísal: M. Czaniková Overil: Ladislav Belovič